ഓൺലൈൻ പേമെൻറ് സംവിധാനം പരിഷ്കരിക്കാൻ വാട്ട്സ്ആപ്പ് . ഇപ്പോൾ ഇന്ത്യയിലെ വളരെക്കുറച്ച് പേർക്ക് മാത്രം ലഭിക്കുന്ന യുപിഐ അധിഷ്ഠിത പേമെൻറ് സംവിധാനത്തിന് കൂടെ ക്യൂആർ കോഡ് അധിഷ്ഠിത സംവിധാനം കൂടിയാണ് വാട്ട്സ്ആപ്പ് ഉൾപ്പെടുത്താൻ ശ്രമിക്കുന്നത് . ഇത് പേമെൻറ് സംവിധാനം കൂടുതൽ സുഗമമാക്കും എന്നാണ് പ്രതീക്ഷിക്കപ്പെടുന്നത് . ഈ ഫീച്ചർ ഉൾപ്പെടുന്ന വാട്ട്സ്ആപ്പ് ബീറ്റയുടെ സ്ക്രീൻഷോട്ട് ജിസ്ബൂട്ട് പുറത്തുവിട്ടു . അടുത്ത വാട്ട്സ്ആപ്പ് ആൻഡ്രോയ്ഡ് അപ്ഡേറ്റിൽ പേമെൻറ് സംവിധാനം പൂർണ്ണമായും എല്ലാ ഉപയോക്താക്കൾക്കും ലഭിക്കും എന്നാണ് സൂചന ഇന്ത്യയിലെ വാട്സ്ആപ്പ് ഉപയോക്താക്കൾ ഏറെക്കാലമായി കാത്തിരുന്ന ഫീച്ചറാണ് വാട്സ്ആപ്പ് ഒടുവിൽ ഇന്ത്യയിൽ അവതരിക്കാനിരിക്കുന്നത് . ആൻഡ്രോയ്ഡ് , ഐഒഎസ് പ്ലാറ്റ്ഫോമുകളിലെ തിരഞ്ഞെടുക്കപ്പെട്ട ഉപയോക്താക്കൾക്ക് മാത്രമാണ് നിലവിൽ പേയ്മെന്റ് സർവീസ് ലഭിക്കുന്നത് . യുപിഐ അധിഷ്ഠിതമായി പ്രവർത്തിക്കുന്ന ആപ്പിൽ എളുപ്പത്തിൽ പണം അയക്കാൻ സാധിക്കും . മാസങ്ങളായി ഫേസ്ബുക്ക് ഈ ഫീച്ചറിൽ പരീക്ഷണങ്ങൾ നടത്തിവരികയായിരുന്നു . 2017ൽ യുപിഐ പ്ലാറ്റ്ഫോമിലെ ഉപയോക്താക്കളുടെ എണ്ണം 145 മില്യൺ കടന്നതിന് പിന്നാലെയാണ് വാട്സ്ആപ്പ് യുപിഐ അധിഷ്ഠിതമായി പ്രവർത്തിക്കുന്ന പേയ്മെന്റ് ഫീച്ചർ വികസിപ്പിച്ചെടുക്കുന്നത് . യുപിഐ പേയ്മെന്റ് ഓപ്ഷൻ ആക്ടിവേറ്റ് ചെയ്തിട്ടുള്ള യുപിഐ അക്കൌണ്ട് ഉള്ള വാട്സ്ആപ്പ് ഉപയോക്താക്കൾക്ക് പരസ്പം പണം അയയ്ക്കാനു സ്വീകരിക്കാനുമുള്ള സൌകര്യമാണ് ആപ്പിലുണ്ടാകുക . 2017 ലാണ് വാട്സ്ആപ്പിന് യുപിഐ അധിഷ്ഠിത പേയ്മെന്റ് സർവീസ് ആരംഭിക്കുന്നതിനുള്ള അംഗീകാരം ലഭിക്കുന്നത് . 2017 ജൂലൈയിലായിരുന്നു ഇത് .